Fin da zòvane el se ga inposto come uno dei mazori culturisti de'l mondo. Afermà omo d'afari, el ga costruìo ła propia cariera so'l só fìzego, grasie a'l cuało el ze entrà inte'l mondo de'l sinema. Ła sełebrità ła ghe ze derivada da l'intarpretasion de'l barbaro gueriero Conan, a'l cuało ga fato sèito el primo film de ła ezałozìa de . Considarà tra i interpreti pì raprezentadivi dei film d'azione, el ocupa un posto de rełevansa inte'l de'l sinema statunitense. El se ga visinà a ła połìtega inte i primi ani novanta, el ze deventà menbro ativo de'l Partìo Republegan. Inte'l 2003 el ze stà ełeto 38º Governador de ła Całifornia. Inte'l 2006 el ze stà reconfermà a l'istesa carga. Inte'l zenaro 2011, a'l tèrmane de'l só mandà, el ze tornà a'l sinema. Noto anca par ła só atività contro el rasizmo, l'incuinamento e el resccaldamento climàtego, inte'l magio de'l 2004 e de'l 2007 el ze stà insarìo inte ła łista de'l Time 100 come una de łe sento parsone pì influenti inpenjàe par jutar el mondo. Inte'l 2015 el ze stà introdoto inte ła WWE Hall of Fame.